**REPUBLIKA HRVATSKA**

OSNOVNA ŠKOLA DRENJE

KLASA:007-05/24-01/08

URBROJ:2121-18-01-24-1

Drenje, 7. ožujka 2024.

 Na temelju članka 36. Zakona o plaćama u državnoj službi i javnim službama („Narodne novine“ broj 155/2023) i članka 74. Statuta Osnovne škole Drenje (KLASA: 012-03/19-01/01 URBROJ: 2121-18-19-2) od 6. rujna 2019., a u vezi s Uredbom o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“ broj 22/2024), ravnatelj škole donosi

**OBAVIJEST**

**o prevođenju radnih mjesta**

I.

 Uredbom o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“ broj 22/2024) propisuju se nazivi radnih mjesta u javnim službama, klasifikacija radnih mjesta u pripadajući platni razred, koeficijenti za obračun plaće i stručni uvjeti koji moraju biti ispunjeni prilikom zapošljavanja na propisana radna mjesta.

 Službenik i namještenik u javnoj službi koji smatra da mu je pogrešno utvrđeno prevođenje naziva radnog mjesta i novi koeficijent za obračun plaće ima pravo zatražiti ispravak. Ako čelnik javne službe utvrdi da je zahtjev osnovan, obavijestit će službenika i namještenika pisanim putem o prihvaćanju njegova zahtjeva, a ako utvrdi da zahtjev nije osnovan, dužan je donijeti odluku o odbijanju zahtjeva, a službenik i namještenik može tražiti zaštitu povrijeđenog prava pred nadležnim sudom sukladno općem propisu o radu.

 Ravnatelj škole dužan je u roku od 15 dana od dana stupanja na snagu uredbe iz stavka 1. ove Obavijesti ponuditi izmjenu ugovora o radu u skladu s odredbama Zakona o plaćama u državnoj službi i javnim službama („Narodne novine“ broj 155/2023).

II.

 Ravnatelj škole Darko Čota postupit će sukladno propisanim uputama i rokovima iz članka I. ove Obavijesti.

III.

 Obavijest o prevođenju radnih mjesta objavljena je dana 7. ožujka. na mrežnoj stranici Osnovne škole Drenje, <http://os-drenje.skole.hr/skola/ploca> i oglasnoj ploči škole.

 Dostava Obavijesti o prevođenju radnih mjesta smatra se izvršenom danom objave na oglasnoj ploči i mrežnoj stranici Osnovne škole Drenje, Drenje.

 RAVNATELJ

 Darko Čota, dipl. ing.

DOSTAVITI:

1. Radnicima – svima

- javnom objavom na mrežnoj stranici Osnovne škole Drenje, Drenje

(poveznica: <http://os-drenje.skole.hr/skola/ploca> )

1. Oglasna ploča Škole
2. Pismohrana